শ্যামল চন্দ্র সরকার ত্রিমাত্রিক ঢঙে গড়েছেন চারটি প্রাণীর চাররকম ভঙ্গি। শ্যামলের ভাস্কর্যে বাস্তবধর্মী প্রাণীর ভঙ্গি দেখা গেলেও তাতে বিশেষ ধরনের ভঙ্গি উপস্থাপনের চেষ্টা দেখা যায়। দিলীপ কুমার কর্মকারের ক্যানভাসে দেখা যায় কালো আর ধূসর রঙের উপস্থিতি। মানুষগুলো বিশেষ করে তোলার জন্য সোনালি রঙের বুনটে মানুষের মুখ গড়ে তুলেছেন। দিলীপের শিল্পকর্মের শিরোনাম ‘প্রকৃতি’। প্রদর্শনীর ভিডিও আর্ট, স্থাপনাশিল্প, ভাস্কর্য, চিত্রকর্ম সব মিলিয়ে এবারে দেশভিত্তিক আলাদা গ্যালারি বা প্রদর্শনকক্ষ রাখা হয়নি। এতে দর্শক বিভিন্ন অঞ্চলের কথা মনে রেখে শিল্পকর্ম দেখার অভ্যাস থেকে সরে এসেছেন। এদিকে সুবিধা বা অসুবিধা কোনো কিছুই বলা যায় না। এ-মাত্রা আন্তর্জাতিক প্রদর্শনী দেখার ক্ষেত্রে বিভ্রম তৈরি করে।